open-index/open-wikipedia-markdown huggingface dataset:
Evansov gambit

**Evansov gambit** je gambitové šachové otvorené začatie, charakterizované týmito ťahmi:

# e4 e5
# Jf3 Jc6
# Sc4 Sc5
# b4

Prvýkrát bolo hrané námorným kapitánom Williamom Daviesom Evansom (1790 – 1872) v roku 1826. V 19. storočí bolo hrané celkom často, rovnako ako talianska hra, ale v dvadsiatom storočí bohužiaľ toto otvorenie zažilo hráčsky útlm, do vrcholového šachu ho znova priniesol až Garry Kasparov. Encyklopédia šachových začatí pripisuje Evansovmu gambitu kódové označenie C52 (hlavný variant Sxb4 5.c3 SA5) a C51 (ostatné varianty)

Varianty:

1.e4 e5 2.Jf3 Jc6 3.Sc4 Sc5 4.b4 Sxb4 5.c3 Sa5 6.d4 d6 7.Db3 Dd7 8.dxe5 Sb6 9.Sb5 a6
10.Sa4 Sc5! 11.exd6 b5 12.Dd5 Sxd6 13.Sc2 Jf6 14.Dd3 0-0 Čierny pravdepodobne zvládol všetky problémy.

## Referencie

* 

Kategória:Otvorené hry
Tarkan

**Tarkan** alebo **tarkán** môže byť ľudovo (nárečovo) alebo zastarano:
* palina dračia (Artemisia dracunculus), resp. korenie z nej, pozri palina dračia
* trahok rímsky (=bertrám; lat. *Anacyclus pyrethrum*)
* rebríček bertrámový (=bertrám; lat. *Achillea ptarmica*)
* harmanček

**Tarkan** môže byť aj:
* turecký hudobník, pozri Tarkan (hudobník)
* turkické prvé meno, pozri Tarkan (prvé meno)
* turecká komiksová postava, pozri Tarkan (komiks)
* staroturkická hodnosť, synonymum: tarchan, pozri tarchan

## Zdroje
Ipeľská brázda

**Ipeľská brázda** je geomorfologickou časťou Málinských vrchov, podcelku Stolických vrchov. Zaberá severný okraj podcelku na hornom toku Ipľa, v katastri obce Málinec v poltárskom okrese.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Stolické vrchy]]* → *[[Málinské vrchy]]* → ***Ipeľská brázda***
***

Územie Ipeľskej brázdy sa nachádza v západnej časti Stolických vrchov a zaberá severnú časť podcelku Málinské vrchy. Rozkladá sa na hornom toku rieky Ipeľ, nad Vodárenskou nádržou Málinec, západným smerom pokračuje do údolia potoka Prierazka. Z vodných tokov tvorí os územia rieka Ipeľ, z významnejších prítokov sa tu nachádza Malý Ipeľ, Chocholná, Smolná a Novodomský potok. Celá oblasť patrí do povodia Ipľa. Ipeľská brázda lemuje severný okraj Málinských vrchov, podcelku Stolických vrchov, ktoré pokračujú južným smerom. Severne leží Sihlianska planina, podcelok Veporských vrchov. 

Vzhľadom na ochranné pásmo vodného zdroja boli počas výstavby Vodárenskej nádrže Málinec vysídlené viaceré osady na hornom toku rieky Ipeľ. Celá oblasť je súčasťou katastra obce Málinec a z bývalých osád nad vodným dielom je dnes rekreačné územie. Údolím vedie z Málinca cesta lokálneho významu, ktorá sa neďaleko osady *Rovienka* pripája na cestu II/526 z Hriňovej do Kokavy nad Rimavicou.

## Chránené územia
Západná časť Stolických vrchov leží mimo veľkoplošných chránených území a rovnako sa tu nenachádzajú ani žiadne maloplošné osobitne chránené lokality.

## Turizmus
Ipeľská brázda patrí medzi turisticky pokojnejšie oblasti. Výstavba vodárenskej nádrže spôsobila vysídlenie osád severne od Málinca, pričom časť zachovalých objektov sa využíva na rekreáciu. Ochranné pásmo vodného zdroja však zároveň obmedzuje ľudské aktivity, vrátane rekreačných. Aj preto sa oblasti vyhýbajú značené turistické chodníky.

## Referencie

## Pozri aj
* Málinské vrchy
* Stolické vrchy
* Geomorfologické členenie Slovenska

Kategória:Stolické vrchy
Kategória:Brázdy na Slovensku
Kategória:Geomorfologické časti na Slovensku
Sovka smejivá

**Sovka smejivá** (*Ninox albifacies*) je vyhynutý druh z čeľade sovovité (Strigidae). Do roku 2016 bola klasifikovaná ako jediný druh rodu ***Sceloglaux*** (Kaup, 1848), po slovensky **[[sovka]]**. Boli známe dva poddruhy: *Ninox albifacies albifacies* (Južný ostrov a Stewart Island) a *Ninox albifacies rufifacies* (Severný ostrov), aj keď niektorí vedci pochybujú o platnosti poddruhu *rufifacies*. Merala vyše 350400 mm a vážila 0,6 kg. Poddruh *N. a. albifacies* bol mierne väčší ako *N. a. rufifacies*. Sfarbenie *N. a. albifacies* bolo primárne žltohnedé, tvár bola čiastočne biela. Pri poddruhu *N. a. rufifacies* sa tvár vyvinula hrdzavo hnedá. Hlava bola guľatá a nemala nabok odstávajúce „uši“. Sovka obývala suchšie oblasti, skalnaté útvary, okraje lesov a krovín, otvorenú krajinu. Sovka hniezdila medzi augustom a októbrom na skalných rímsach. Znášala 2 biele guľaté vajíčka (4451×3843 mm).

Už počas európskej kolonizácie bola sovka vzácnym druhom. Nebola dobrým letcom, veľa času trávila na zemi, kde lovila iné druhy vtákov. Sovka vyhynula následkom ničenia biotopu a introdukciou nových predátorov, s poklesom populácie od 40. rokov 19. storočia. Posledný záznam o existencii sovky smejivej sa uvádza k roku 1889 pri *N. a. rufifacies* a k roku 1914 pri *N. a. albifacies*, kedy bol nájdený mŕtvy exemplár. Existujú však nepotvrdené záznamy, a to až do 60. rokov 20. storočia. Jediné fotografie týchto vtákov vo voľnej prírode pochádzajú z roku 1909 od bratov Parrovcov z južného Canterbury.

## Referencie

## Iné projekty

Kategória:Sovovité
Kategória:Vymreté vtáky podľa IUCN
Elvira Öbergová

**Elvira Öbergová** (* 26. február 1999, Kiruna, Švédsko) je švédska biatlonistka, pretekárka v biatlonovom klube Piteå. Po úspechu v JVM 2018 bola Elvira Öbergová preradená do biatlonového reprezentačného tímu v sezóne 2018/2019.  Elvira Öbergová je mladšia sestra olympijskej víťazky, biatlonistky Hanny Öbergovej.

## Medaily

### Individuálne

* Zlato6 km šprint (MS juniorov 2018) 
* Zlato10 km vytrvalostné preteky (MS juniorov 2018)
* Bronz10 km vytrvalostné preteky (MS juniorov 2017)
* Striebrošprint (ZOH Peking 2022)
* Striebrostíhačka (ZOH Peking 2022)

### Štafety

* Zlato3×6 km štafeta (MS juniorov 2018)

## Pozri aj

* Hanna Öbergová

## Zdroj

Kategória:Švédski biatlonisti
Kategória:Osobnosti z Kiruny
Kategória:Súrodenci v biatlone
Kategória:Narodenia 26. februára
Kategória:Narodenia v 1999
Kategória:Biatlonisti na Zimných olympijských hrách 2026
Dorothea Wiererová

**Dorothea Wiererová Corradiniová** (, ; * 3. apríl 1990, Bruneck, Taliansko) je talianska biatlonistka, štvornásobná majsterka sveta, dvojnásobná víťazka svetového pohára a štvornásobná medailistka zo zimných olympijských hier 2014 v Soči, 2018 v Pchjongčchangu, 2022 v Pekingu, 2026 v Miláno-Cortina.

Ako prvá Talianka vyhrala celkové hodnotenie Svetového poháru v biatlone. Bolo to v sezóne 2018/2019, k tomu pridala ďalší veľký pohár za sezónu 2019/2020. Taktiež po 18 rokoch ako prvá, od čias Magdaleny Forsbergovej, dokázala obhájiť celkové víťazstvo vo Svetovom pohári žien. Získala aj 4 malé glóbusy, v sezónach 2015/16 a 2020/21 za individuálne preteky, v sezóne 2018/19 v stíhacích pretekoch a v sezóne 2019/20 v pretekoch s hromadným štartom.

Na konte má 23 víťazstiev (17 individuálnych) a celkovo 82 pódiových umiestnení (52 individuálnych). Svoje prvé víťazstvo v kariére zaznamenala na začiatku sezóny 2015/2016, stalo sa tak vo švédskom Östersunde. Vo februári 2019 sa stala iba tretím biatlonistom, ktorému sa podarilo vyhrať preteky v každej disciplíne (po Martinovi Fourcadovi a Marie Dorin-Habertovej).

## Výsledky

### Olympijske hry a majstrovstvá sveta

*Všetky výsledky sú brané z Medzinárodnej biatlonovej únie (IBU) a oficiálnej stránky Olympijských hier*

### Svetový pohár

#### Individuálne pódiové umiestnenia

*Všetky výsledky sú brané z Medzinárodnej biatlonovej únie (IBU)*

Posledná aktualizácia: 4.2. 2022

## Iné projekty

## Zdroj

Kategória:Narodenia 3. apríla
Kategória:Narodenia v 1990
Kategória:Talianske osobnosti
Kategória:Biatlonisti na Zimných olympijských hrách 2014
Kategória:Biatlonisti na Zimných olympijských hrách 2018
Kategória:Biatlonisti podľa štátu
Kategória:Biatlonisti na Zimných olympijských hrách 2026
KVP Kúpele Piešťany

**KVP Kúpele Piešťany** (celý názov: *Klub vodného póla Kúpele Piešťany*) je slovenský vodnopólový klub sídliaci v Piešťanoch. Klub vznikol v roku 1934 pod názvom *PPK Piešťany* (Piešťanský plavecký klub). Jeho mužský seniorský tím je účastníkom extraligy mužov a ženský seniorský tím žien účastníkom 1. ligy žien. Družstvo žien je majstrom Slovenska z roku 2016 a víťazom Slovenského pohára v roku 2015. Družstvo mužov bolo úspešnejšie počas česko-slovenskej éry, keď sa stalo niekoľkonásobným medailistom najvyššej česko-slovenskej súťaže. Klub hrá svoje zápasy na kúpalisku EVA, ktoré bolo otvorené v roku 1934.

Okrem seniorských tímov figurujú v klube aj tímy juniorov a junioriek, dorastencov a dorasteniek, žiakov a žiačok, prípraviek a veteránov.

## Predchádzajúce názvy
* PPK Piešťany (od 1934)
* ŠK Piešťany
* Sokol kúpele Piešťany (od 1943)
* Slovan kúpele Piešťany (od 1957)
* TJ Kúpele Piešťany (od 1969)
* KVP Kúpele Piešťany

## Úspechy
;Muži
Česko-slovenská liga
* 1 x 17px|zlato1965
* 9 x 17px|zlato1957, 1962, 1963, 1964, 1966, 1970, 1971, 1972, 1974
* 5 x 17px|zlato1961, 1967, 1969, 1973, 1989

;Ženy
1. liga:
* 1 x 17px|zlato2015/16
* 7 x 17px|striebro1992, 1993, 1995, 1999/00, 2003/04, 2004/05, 2017/18
* 8 x 17px|bronz1994, 1996/97, 1997/98, 2002/03, 2005/06, 2006/07, 2007/08, 2016/17

Slovenský pohár:
* 1 x 15px2015

## Sezóny
;Ženy
Ženský tím sa vytvoril v roku 1991. V nasledujúcom roku sa zapojil do majstrovskej súťaže.

;Muži
V roku 1956 postúpili Piešťany z oblastnej ligy do česko-slovenskej. Vydržali v nej až do roku 1976, kedy z nej vypadli. Návrat sa podaril v roku 1979. V roku 1982 opäť zostúpili do Slovenskej národnej ligy, aby postúpili späť do česko-slovenskej ligy v roku 1988. Zotrvali v nej až do rozdelenia súťaží v roku 1992.

## Európske súťaže
;Muži
Európsky pohár majstrov
* 1965: kvalifikačné kolo4. miesto

Pohár LEN
* 1993: kvalifikačné kolo

## Referencie

## Zdroje
* Oficiálna stránka klubu 
* Profil klubu na stránke Slovenskej plaveckej federácie 

Kategória:Slovenské vodnopólové kluby
Kategória:Šport v Piešťanoch
Kategória:Organizácie založené v 1934
Málinská brázda

**Málinská brázda** je geomorfologickou časťou Cinobanského predhoria, podcelku Revúckej vrchoviny. Zaberá strednú časť podcelku, v katastrálnom území obcí Málinec, Rovňany a Ozdín v poltárskom okrese.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Revúcka vrchovina]]* → *[[Cinobanské predhorie]]* → ***Málinská brázda***
***

Územie Málinskej brázdy sa nachádza v západnej časti Revúckej vrchoviny a rozdeľuje na dve časti podcelok Cinobanské predhorie. Rozkladá sa na oboch brehoch horného toku rieky Ipeľ, pod Vodárenskou nádržou Málinec a pokračuje priamo na juh. V severnej časti sa nachádza Málinec, na západnom okraji strednej časti leží Ozdín a jeho miestna časť Bystrička a v južnej časti ležia Rovňany. Všetky tieto sídla sú cestou III. triedy napojené na okresné mesto Poltár. Málinskú brázdu zo severozápadu lemujú Málinské vrchy, podcelok Stolických vrchov, na západe a východe susedí materský podcelok Cinobanské predhorie. Južným smerom nadväzuje Poltárska pahorkatina, ktorá je súčasťou Lučenskej kotliny, čoby podcelku Juhoslovenskej kotliny.

Celá oblasť patrí do povodia Ipľa, ktorý však v tejto už menej hornatej časti priberá len menej vodnaté prítoky. Najvýznamnejšie sú Ozdínsky a Bystrický potok. Na severnom okraji stojí mohutná hrádza Vodárenskej nádrže Málinec.

## Chránené územia
Západná časť Revúckej vrchoviny leží mimo veľkoplošných chránených území a rovnako sa tu nenachádzajú ani žiadne maloplošné osobitne chránené lokality. V blízkosti juhovýchodného okraja leží chránený areál Rovnianska gaštanica.

## Turizmus
Málinská brázda, ako aj celé Cinobanské predhorie, ležiace v tieni vyšších hornatých oblastí, patrí medzi turisticky pokojnejšie oblasti. Napriek tomu i tento kraj ponúka zaujímavé lokality, ktoré vyhľadávajú návštevníci horného Poiplia. Atraktívne sú historické pamiatky obcí, ako aj ruiny Ozdínskeho hradu.

### Značené trasy
* po  červeno značenej trase z Málinca na Jaseninu ()
* po  modro značenej trase z Málinca do lokality *Hrnčiarky*
* po  žlto značenej trase z Ozdína cez Ozdínsky hrad na rázc. *Pod Soliskom*

## Referencie

## Pozri aj
* Cinobanské predhorie
* Revúcka vrchovina
* Geomorfologické členenie Slovenska

Kategória:Revúcka vrchovina
Kategória:Brázdy na Slovensku
Kategória:Geomorfologické časti na Slovensku
Tour de France 2019

**Tour de France 2019** bol 106. ročník cyklistických pretekov Grand Tour Tour de France. Štart pretekov známy ako Grand Départ sa konal v belgickom meste Brusel v zmysle 50 rokov od prvého triumfu Eddyho Merckxa na týchto pretekoch. Už druhýkrát v histórii hostil Brusel štart Tour, pričom išlo už o piaty Grand Départ na území Belgicka. Amaury Sport Organisation (ASO) oznámili túto novinku už v januári roku 2018. Úvodná etapa viedla pelotón cez Charleroi a vrátila sa späť do Bruselu, aby tak spojila regióny Flámsko a Valónsko. Preteky tiež oslávili 100 rokov od zavedenia žltého dresu. Tento sviatok pripadol na 19. júla.

## Tímy
Na štart nastúpilo všetkých 18 UCI World Tour tímov, ktoré doplnili 4 prokontinentálne tímy, aby skompletizovali 22-tímový pelotón. Každý výber si do Francúzska priviezol 8 cyklistov. Na štart pretekov tak nastúpilo 176 jednotlivcov.

## Trať
Preteky po prvýkrát navštívili mestá Binche, Saint-Dié-des-Vosges a Pont du Gard. Program zahŕňal niekoľko etapových finišov v nadmorskej výške nad . Vrch Col de l'Iseran, ktorý je najvyšším vrchom s priechodnou cestou v Európe, sa objavil na programe 19. etapy. Bolo to už po siedmykrát, čo preteky zavítali na spomínaný  vysoký vrch, no bolo to len po druhýkrát, čo sa pelotón vydal na ešte obtiažnejší zjazd z južnej strany kopca. Na programe bolo teda 5 finišov na stúpaniach, pričom prvé z nich bolo naplánované v 6. etape, v ktorej pelotón navštívil známy vrch La Planche des Belles Filles. Nasledujúce tzv. summit závery sa objavili v 14. etape na známom stúpaní Col du Tourmalet a ostatné 3 horské závery sa objavili v etapách 15, 19 a 20, teda v rozhodujúci deň na Val Thorens. 

## Vedenie po etapách

* 19. Etapa bola vzhľadom k zosuvu pôdy a nepriaznivému daždivému počasiu prerušená a neodjazdila sa celá. Do celkovej klasifikácie bol zarátaný čas, ktorý pretekár dosiahol po prechode horskou prémiou na Col de I´Iseran. Keďže oznámenie o neutralizácii etapy nebolo oznámené dopredu, organizátori sa rozhodli nevyhlásiť víťaza ani najbojovnejšieho pretekára etapy.

## Referencie

2019
Kategória:2019 vo Francúzsku
Kategória:2019 v Belgicku
Kategória:Cyklistika v 2019
Stará radnica (Pezinok)

**Stará radnica v Pezinku** je renesančná budova v historickom centre mesta Pezinok. Nachádza sa na ulici M. R. Štefánika číslo 1 a bola postavená v polovici 17. storočia na mieste mestských kúpeľov a Weltzovho domu. V roku 1832 bola budova veľmi poškodená požiarom, ktorý zničil značnú časť mestského archívu.

Najširšia strana budovy s obchodmi sa nachádza zo strany Radničného námestia a časť budovy sa tiež nachádza aj zo strany Potočnej ulice.

## Rekonštrukcia
V máji 2001 sa začalo s kompletnou rekonštrukciou budovy. Zrekonštruovaná budova bola daná do užívania 4. decembra 2002.

## Súčasný stav
V súčasnosti v budove sídlia rôzne reštaurácie, bary, vináreň a turistické informačné centrum. Sídli tu tiež Mestské múzeum v Pezinku, rovnomenná reštaurácia s kaviarňou a barom a od roku 2019 je bývalá sobášna miestnosť budovy využívaná pre potreby mestského úradu a primátora mesta Pezinok na účely menších rokovaní.

## Referencie

## Zdroj
* Kultúrne pamiatky na stránke mesta Pezinok 

Kategória:Stavby v Pezinku
Kategória:Radnice na Slovensku
Pokáč

Ing. **Jan Pokorný** alias **Pokáč** (* 25. júl 1990, Praha) je český pesničkár a textár hrajúci na gitaru a ukulele. Patrí medzi prvých českých interpretov propagujúcich svoju tvorbu na portáli YouTube. V jeho piesňach sa často vyskytuje sarkazmus, irónia a nadsádzka. Vo svojich textoch často spracúva témy bežného života.

## Hudobná kariéra
Pokáč sa dostal do povedomia verejnosti ako textár speváka Voxela. V tomto autorskom duu (Voxelhudba, Pokáčtext) spolu napísali dva Voxelove albumy (*AllBoom*, *Motýlí efekt*). Pokáč sa tiež podieľal na niekoľkých textoch piesní skupiny Mirai (okrem iného napr. *Chci tančit*, *Anděl* či *365*). Je autorom textov niekoľkých piesní Jakuba Děkana, s ktorým naspieval duet *Co bejvávalo, už není*. Z Pokáčovho pera pochádza aj text skladby *Nejsem další!* z tretieho ročníka hudobného projektu AquaBabes 2016. Podieľal sa na piesni *Cizí zeď* v projekte 1/10 od OneManShow FOUNDATION. V roku 2018 začal písať piesne pre futbalový klub AC Sparta Praha, ktorého je dlhoročným fanúšikom.

V máji roku 2017 vydal debutové album *Vlasy*, ktoré dostalo ocenenie *[[Zlatá deska]].*

Medzi jeho najznámejšie skladby patria tieto diela: *Vymlácený entry*

, *Co z tebe bude*, *Mám doma kočku*, *V lese*, či *Rád chodím na poštu*.

## Diskografia

### Albumy

#### Demo albumy

* *Pekáč* (2009)
* *Pokák* (2011)

#### Oficiálne vydané

* *Vlasy* (2017)
* *Úplně levej* (2019)

### Piesne

## Vzdelanie
Po absolvovaní Gymnázia Václava Beneše Třebízského v Slaném vyštudoval odbor *Otvorená informatika* na Fakulte elektrotechnickej Českého vysokého učenia technického v Prahe.

## Referencie

## Externé odkazy

* Oficiálna webová stránka autora
*Pokáč na Youtube

## Zdroj

*

Kategória:Českí hudobní skladatelia
Kategória:Českí textári piesní
Kategória:Českí speváci
Kategória:Českí gitaristi
Kategória:Českí speváci-skladatelia
Kategória:Českí youtuberi
Štvrtý druh

***Štvrtý druh*** (orig. *The Fourth Kind*) je americký sci-fi triler, štylizovaný ako paradokument, z roku 2009 od režiséra a scenáristu Olatundeho Osunsanmiho. Názov filmu je odkazom na slávnu klasifikáciu *blízkych stretnutí s mimozemšťanmi* od amerického učenca J. A. Hyneka.

Film zobrazuje udalosti, ktoré sa odohrávajú v (existujúcom) malom mestečku na Aljaške s názvom Nome, v ktorom sa v uplynulých štyridsiatich rokoch zistili záhadné zmiznutia obyvateľov.  Napriek mnohým uisteniam a návrhom obsiahnutým v obsahu filmu nie je možné s istotou určiť, či je založený na faktoch.

Cez otvárací víkend predstavoval predaj vstupeniek v USA 12 231 160 dolárov.

## Dej

Dr. Abigail Tylerová sa snaží  vyrovnať so smrťou svojho manžela a cestuje do mesta Nome na Aljaške, kde sa rozhodne pokračovať vo svojom výskume pri práci so svojou prácou a rodinou - vrátane nevidiacej dcéry Ashley, ktorá je slepá od Willovej smrti. Pri stretnutiach so svojimi pacientmi sú odkryté viaceré detaily, ktoré spájajú ich príbehy. Čoskoro sa začnú pacienti divne správať, jeden z pacientov spácha samovraždu, ďalšiemu sa v stave hypnózy zlomí väz a jej dcéra zmizne za tajomných okolností. Zisťuje, že má veľa spoločného s príbehmi svojich pacientov.

## Obsadenie
* Milla Jovovichová ako Dr. Abigail „Abbey“ Tylerová, psychiatrička
* Charlotte Milchard ako „*pravá*“ Dr. Abigail Tylerová (nespomínaná v titulkách)
* Elias Koteas ako Dr. Abel Campos, psychiater a priateľ Dr. Tylerovej
* Mia McKennová-Brucová ako Ashley, nevidiaca dcéra Dr. Tylerovej
* Raphaël Coleman ako Ronnie, syn Dr. Tylerovej
* Will Patton ako šerif August
* Hakeem Kae-Kazim ako Dr. Awolowa Odusami, lingvista
* Julian Vergov ako Will Tyler, tragicky zavraždený manžel Dr. Tylerovej

## Referencie

## Externé odkazy
* 
* 

## Zdroj
* 

Kategória:Sci-fi filmy USA
Kategória:Filmové trilery USA
Kategória:Filmy z 2009
Kategória:Filmy podľa názvu
Postav dom, zasaď strom

**Postav dom, zasaď strom** môže byť:

* slovenské porekadlo: Postav dom, zasaď strom, sploď syna.
* film z roku 1979 od režiséra Juraja Jakubiska, pozri Postav dom, zasaď strom (film)
* televízna hobby relácia, pozri Postav dom, zasaď strom (relácia)
* pieseň od skupiny Kandráčovci
Bulvár (ulica)

thumb|Le Boulevard St. Denis, Paríž, Jean Béraud
**Bulvár** (pred 2. sv. vojnou písané aj *boulevard*) môže byť:
* pôvodne: 
** opevňovací mestský val
** hradobná ulica, cesta postavená na opevňovacom mestskom vale
* dnes (zhruba od konca 19. storočia):
** široká okružná ulica (trieda) v Paríži na mieste zbúraných stredovekých mestských hradieb 
** široká okružná ulica (trieda), spravidla na mieste zbúraných stredovekých mestských hradieb a často lemovaná stromami
** široká mestská ulica (trieda) tvorená dvoma jazdnými pruhmi (vozovkami) po bokoch a stromoradím (alejou) pre chodcov medzi týmito pruhmi
** široká mestská (najmä veľkomestská) ulica (trieda), najmä s niekoľkými dopravnými pásmi, chodníkmi, stromoradím, prípadne so záhradnou úpravou
** ľudovo v častiach slovenských miest vybudovaných po 2. sv. vojne: široké a dlhé priestranstvo s oddelenými komunikačnými pásmi a zeleňou uprostred (napr. „Bulvár“ v Žiline)

## Etymológia
Slovo bulvár pochádza z francúzskeho slova *boulevard* [vyslov: bulvár], ktoré znamená bulvár, ochranný val, hradba, mestské hradby z brvien, opevnenie, bašta. Toto francúzske slovo pochádza z holandského slova *bolwerc* [vyslov: bolverk], ktoré znamená drevená ochranná ohrada chrániaca isté územie, hradba, opevnenie, bašta.

## Známe bulváre
* Oxford Street – Londýn
* Fifth Avenue – New York
* Avenue des Champs-Élysées – Paríž
* Via del Corso – Rím

## Pozri aj
*ulica
*prospekt

## Zdroje

Kategória:Ulice
Sedadlo

**Sedadlo** môže byť:
*predmet určený na sedenie (napr. v nejakom vozidle, na lanovke, v divadle, na záchode) , pozri napr. sedadlo (automobil), sedačka
*(takmer horizontálna) časť stoličky, kresla a pod. určená na podopretie zadku, synonymá: dosadacia plocha, sedacia časť (sedadla), sedák , pozri dosadacia plocha
*v dávnej slovenčine aj :
**zadok ľudského tela, pozri zadok
**miesto, na ktorom sa sedí (napríklad miesto kohúta), pozri pod sedenie
*lokalita v obci Jankovce, pozri pod Jankovce

## Zdroje
Svetový pohár v biatlone

[náhľad|[Markéta Davidová v pretekoch Svetového pohára]]
**Svetový pohár v biatlone** je vrcholová séria pretekov v biatlone trvajúca po celú sezónu. Prvýkrát sa pre mužov uskutočnila v sezóne 1977/1978, ženy prvý raz súťažili v sezóne 1982/1983. Ženská séria bola do sezóny 1986/1987 nazývaná *Európsky pohár*, aj keď účasť nebola vyhradená len pre Európanky.

## Formát
Svetový pohár zvyčajne trvá od novembra alebo decembra do konca marca. Preteky sa konajú každý týždeň na inom mieste okrem niektorých prázdnin a niekoľkých týždňov pred majstrovstvami sveta alebo olympiádou. Celkovo biatlonisti a biatlonstky absolvujú približne 9 až 10 podujatí Svetového pohára, v rámci ktorých pretekajú od stredy alebo štvrtka do nedele v jednotlivých discipínach. Štafetové preteky zvyknú byť uskutočnené štyri až šesť ráz za sezónu. 

Ako podujatie Svetového pohára sa počítajú aj majstrovstvá sveta, za výsledky na nich dostávajú súťažiaci body do celkového hodnotenia. Naopak olympijské hry sa za súčasť svetového pohára od ZOH 2014 formálne nepokladajú a body do celkového poradia za olympijské výsledky biatlonisti a biatlonistky nedostávajú. (Naposledy sa body prideľovali na ZOH 2010 v Kanade)

Súťažiaci s najväčším počtom bodov v celkovom hodnotení na konci sezóny získa Veľký kryštáľový glóbus. Víťazi v poradí jednotlivých disciplín sú ocenení malými kryštáľovými glóbusmi. Z toho dôvodu je možné, aby v jednej sezóne ten istý športovec získal ako Veľký kryštáľový glóbus, tak aj malé kryštáľové glóbusy.

Za každé preteky je nasledovné bodovanie:

# miesto60 bodov
# miesto54 bodov
# miesto48 bodov
# miesto43 bodov
# miesto40 bodov
# miesto38 bodov
# miesto36 bodov
# miesto34 bodov
# miesto32 bodov
# miesto31 bodov

Po desiatom mieste sa až do štyridsiateho miesta postupne po jednom mieste znižuje počet bodov o jeden.

## Pozri aj

* Majstrovstvá sveta v biatlone

## Zdroj

Kategória:Biatlonové súťaže
Biatlon
Baletné špičky

náhľad|Moderné baletné špičky

**Baletné špičky** je druh obuvi používanej v balete, umožňujúcej tanec na špičkách, nazývaný tiež *en pointe*. Na špičkách tancujú zvyčajne ženy, ale niekedy aj muži. Tanec na špičkách by mal pôsobiť pôvabne a žensky aj keď je naň potrebná sila.

## Dejiny
Technika tanca na špičkách sa prvýkrát objavila v balete *[[Sylfida]]* v choreografii Filippa Taglioniho (17771871). Hlavnú rolu tancovala jeho dcéra Mária. V 30. rokoch 19. storočia romantický balet od tanečníkov vyžadoval ľahkosť, vznešenosť a precíznosť a začali sa používať aj špičky. V českých krajinách sa spoľahlivo dajú doložiť do júla 1850.

## Použitie
Tanečnice tanec na špičkách trénujú najskôr od 12 rokov veku  a po istej dobe tréningu.

Kubo Klbo v balete podľa Shakespearovej hry *[[Sen noci svätojánskej]]* je jedna z postáv, ktorú na špičkách tancuje muž. Špičky majú nahradzovať kopýtka keď je Klbo premenený na osla.

Špičky sú vyrábané lepením vrstiev saténu, papiera a plátna. Na nohy sa pripevňujú stuhou a gumou a na jedno predstavenie je potreba mať pripravené dva až tri páry: mäkšie sú vhodné na skoky, aby pri doskokoch neboli počuť; tvrdšie na technickú prácu ako obraty a pozície vyžadujúce rovnováhu.

## Referencie

## Iné projekty

Kategória:Balet
Kategória:Obuv
Emma Smetana

**Emma Smetana**, M.A. (úradne aj **Emma Smetanová**; * 11. február 1988, Praha) je česká herečka, muzikantka a novinárka. Má dvojité občianstvo, české a francúzske. V českých dokladoch má uvedené priezvisko: „Smetanová“, vo francúzskych neprechýlenú verziu: „Smetana“. V Česku žije od roku 2011, preto s výnimkou úradného styku používa neprechýlenú verziu svojho mena, na ktorú si počas svojho života v Francúzsku, Nemecku a Belgicku zvykla.

## Novinárčina
V súčasnosti (2019) robí rozhovory pre internetovú televíziu DVTV. 

V minulosti pracovala v spravodajstve Televízii Nova, z ktorej odšila po tom čo jej bolo niekoľkokrát zasahované do jej redaktorskej práce (napr. jej boli poškrtané otázky na premiéra Sobotku a iné).

## Hudba
Od šiestich rokov hrá na klavír. V roku 2012 založila kapelu nesúcu jej meno, v ktorej spieva a hrá na klavír a gitaru. V marci 2016 vydala debutový hudobný album *What I’ve Done,* z ktorého pochádza aj pieseň „No Fire“.

## Herectvo

### Filmy

* *Europe je t’aime* (2008), amatérský film
* *Rytmus v patách* (2009) – Lizetka
* *Muži v naději* (2011) – Bára
* *Donšajni* (2013) – Barborka, vnučka Markéty
* *Colette* (2013) – Hannah

### TV seriály

* *Základka* (2012)
* *Bez hranic* (2013) – Aide
* *Hořící keř* (2013) – Hana Čížková
* *Až po uši* (2014)
* *Na vodě* (2016) – Sandra
* Eliška a Damián ( 2023 ) – Eliška Mlynářová 

### Divadlo

* *Lucie, větší než malé množství lásky* (2013) – Lucie

## Tracky
Robin Zoot - Lady & Trap feat. Emma Smetana

## Referencie


## Zdroj

* 

Kategória:Českí novinári
Kategória:České herečky
Kategória:Českí hudobníci
Kategória:Českí klaviristi
Kategória:Českí gitaristi
Kategória:Osobnosti z Prahy
Zoznam zahraničných ciest prezidentky Zuzany Čaputovej

Toto je **zoznam zahraničných ciest prezidentky [[Zuzana Čaputová|Zuzany Čaputovej]]**, ktoré boli alebo budú uskutočnené od začiatku jej prezidentskej služby dňa 15. júna 2019. Prezidentka Čaputová v prvom polroku výkonu svojej prezidentskej funkcie navštívila 13 krajín a stretla sa s najvýznamnejšími európskymi politikmi, prezidentom Francúzska či nemeckou kancelárkou.

## Zhrnutie
Od júna 2019 do júna 2023 navštívila prezidentka Zuzana Čaputová 28 krajín:
* 1 návšteva: Bosna a Hercegovina, Cyprus, Dánsko, Egypt, Grécko, Izrael, Japonsko, Kanada, Lotyšsko, Malta, Moldavsko, Severné Macedónsko, Slovinsko, Spojené arabské emiráty, Španielsko, Taliansko,
* 2 návštevy: Francúzsko, Maďarsko, Spojené štáty (štáty New York a New Jersey), Švajčiarsko, Vatikán
* 3 návštevy: Belgicko, Rakúsko, Ukrajina
* 4 návštevy: Spojené kráľovstvo
* 6 návštev: Nemecko, Poľsko
* 9 návštev: Česko

stred|náhľad|700x700bod|Mapa krajín navštívených Zuzanou Čaputovou (do 21. júna 2023)

## Zoznam

### 2019
[náhľad|Zuzana Čaputová s ukrajinským prezidentom [Volodymyr Oleksandrovyč Zelenskyj|Volodymyrom Zelenskym]]
[náhľad|[Zuzana Čaputová v Prahe na koncerte *Zuzana není sama doma*]]
[náhľad|[Zuzana Čaputová s japonským premiérom Šinzóm Abem v Paláci Akasaka pri príležitosti intronizácie cisára Naruhita]]

### 2020
[náhľad|[Zuzana Čaputová v spoločnosti svetových lídrov na Svetovom fóre o Holokauste v Jeruzaleme]]
[náhľad|[Zuzana Čaputová po boku brnenskej primátorky Markéty Vaňkovej]]

### 2021
[náhľad|Spoločná fotografia svetových lídrov na summite [Organizácia Severoatlantickej zmluvy|NATO]]

### 2022
náhľad|Prezident Talianska Sergio Mattarella s Čaputovou v Ríme 20. apríla 2022
[náhľad|Čaputová pri pietnom akte k príležitosti 80. výročia [Atentát na Heydricha|operácie Anthropoid v Prahe 27. mája 2022]]
[náhľad|Spoločná fotografia svetových lídrov na summite [Organizácia Severoatlantickej zmluvy|NATO v Madride 29. júna 2022]]
náhľad|Čaputová počas prejavu v Európskom parlamente 19. októbra 2022

### 2023

### 2024
[náhľad|Zuzana Čaputová s ukrajinským prezidentom [Volodymyr Oleksandrovyč Zelenskyj|Volodymyrom Zelenskym v Kyjeve 10. mája 2024]]

## Referencie

Kategória:Zuzana Čaputová
Kategória:Medzinárodné vzťahy Slovenska
Zahraničné cesty prezidentky Zuzany Čaputovej
Anenská (ulica v Prahe)

**Anenská ulica** sa nachádza v Starom Meste v Prahe. Spája Smetanovo nábřeží s Anenským náměstím a pokračuje na Liliovú ulicu. 

## História a názvy
Ulica vznikla pri kláštore dominikánok sv. Anny, ktorý bol postavený v roku 1313 a zrušený bol v roku 1782. V súčasnosti budovu používa baletný súbor Národného divadla. Celá oblasť okolo kláštora sa nazývala „U Svätej Anny“ alebo „Anenská štvrť“. Od 16. storočia sa názov „Anenská“ začal používať len pre ulicu a Anenské náměstí.

## Budovy, firmy a inštitúcie
* Nárožný mestský dom – Anenská 1 a Smetanovo nábřeží 26
* Schönfeldský dom – Anenská 9 a Karlova 12
* Čejkovský palác – nárožná baroková budova na adrese Anenská 11 a Liliová 13
* Meštiansky dom – Anenská 13 a Liliová 10

## Referencie

* 

## Literatúra
* 
* 

## Iné projekty

Kategória:Ulice na Starom Meste (Praha)
Anežská

**Anežská ulica** na Starom Meste v Prahe vedie od Haštalského námestia k Anežskému kláštoru na ulici U Milosrdných, ktorý je súčasťou Národnej galérie v Prahe. Nazvaná je podľa svätej Anežky Českej (1211 – 1282), ktorá kláštor založila v roku 1234.

## Budovy, firmy a inštitúcie
* Fara u svatého Haštala – Anežská 1, Haštalské náměstí 4
* reštaurácia U Červeného kola – Anežská 2, Haštalské náměstí 5
* vináreň U svaté Anežky – Anežská 3
* „najmenší dom v Prahe“ – Anežská 4
* Dom U Červeného kola – Anežská 5
* Dom U Černé růže – Anežská 6
* Anežský kláštor – Anežská 10, 12, 14, 16, U Milosrdných 17
* Dom V Malém domku – Anežská 16

## Referencie

* 

## Literatúra
* 
* 

## Iné projekty

Kategória:Ulice na Starom Meste (Praha)
Fight the Fury

**Fight the Fury** je americká heavy metalová hudobná skupina. Je to vedľajší projekt Johna Coopera a bola založená 19. septembra 2018. Pozostáva z Johna Coopera (spev, basgitara), Setha Morrisona a Johna Panzera III (gitara) a Jareda Warda (bicie).

Ich debutové EP s názvom *Still Breathing* vyšlo 26. októbra 2018 cez vydavateľstvo Atlantic Records.

Cooper komentoval vznik skupiny Fight the Fury, vysvetľujúc: „Som tak napumpovaný vydaním skupiny Fight the Fury. Toto je moja strana a moja hudba, ktorú často neukazujem. Vracia ma to späť do doby, keď som prvýkrát počul metal a dôvod, prečo som sa zamiloval do hudby, je to surové a nefiltrované a emocionálne.“

## Členovia
### Súčasní členovia
*John Cooper – spev, basgitara
* Seth Morrison – gitara
* John Panzer III – gitara 
* Jared Ward – bicie

## Diskografia
### EP
*Still Breathing* (2018)

## Referencie

## Externé odkazy
* Oficiálna stránka skupiny
* Skupina Fight the Fury na Discogs

Kategória:Hudobné skupiny z 2018
Kategória:Heavymetalové hudobné skupiny USA
Valaškovce (Humenné)

**Valaškovce** sú mestská časť mesta Humenné. Žije tu približne 400 obyvateľov. Mestská časť vznikla okolo roku 1936 vysťahovaním z pôvodnej obce Valaškovce, ktoré sú teraz vojenský obvod.

Z mestskej časti sa dá dostať do mesta Snina, do obce Jasenov a aj na Sídlisko Pod Sokolejom a Podskalku. Mestská časť sa nachádza na juhu mesta Humenné.

## Ulice
Nachádza sa tu 7 ulíc:

* Jasenovská
* Valaškovská
* Čulenova
* Sninská
* Čapajevova
* Pod Krámovou
* Na Podskalku

## Referencie


## Pozri aj
* Valaškovce (vojenský obvod)

Kategória:Humenné
Koptská cirkev

**Koptská cirkev** môže byť:

* ortodoxná cirkev, pozri Koptská ortodoxná cirkev
* katolícka cirkev, pozri Koptská katolícka cirkev
Pod tvoju ochranu

[náhľad|Ukrajinská ikona ''Plášť Bohorodičky'' z polovice [17. storočie|17. storočia]]
**Pod tvoju ochranu** (, ) je jedna z tradičných mariánskych kresťanských modlitieb. Doložená je už na grécky písanom egyptskom papyruse z polovice tretieho stroročia ako súčasť vianočnej liturgie cirkvi koptskej. Ide o najstaršiu dochovanú modlitbu k Panne Márii ako k Bohorodičke. Používa sa v už spomínanej koptskej, v byzantskej, v ambroziánskej aj v rímskej liturgii.

## Slovenský text
: Pod tvoju ochranu sa utiekame, svätá Božia Rodička,
: neodvracaj zrak od našich prosieb,
: pomôž nám v núdzi a z každého nebezpečenstva nás vysloboď,
: ty Panna slávna a požehnaná.
(Pani naša, prostredníčka naša, orodovníčka naša,
u Syna nám zmilovanie vypros,
Synovi svojmu nás doporuč,
k Synu svojmu nás odprevaď.)
: Amen.

## Latinský text

: Sub tuum præsidium confugimus,
: sancta Dei Genitrix.
: Nostras deprecationes ne despicias
: in necessitatibus,
: sed a periculis cunctis
: libera nos semper,
: Virgo gloriosa et benedicta.

: (Domina nostra, mediatrix nostra, advocata nostra,
: tuo filio nos reconcilia,
: tuo filio nos commenda,
: tuo filio nos repræsenta.)

## Referencie


## Zdroj

Kategória:Mariánske modlitby
Anenská

**Anenská** môže byť:

* ulica v Bratislave, pozri Anenská ulica
* ulica v Prahe, pozri Anenská (ulica v Prahe)
Bartolomějská

**Bartolomějská ulica** na Starom Meste v Prahe spája ulice Karoliny Světlé a Na Perštýne. Nazvaná je podľa kostola svätého Bartolomeja postaveného v rokoch 1726 – 1731. 

## História a názvy
Ulica vznikla v 13. storočí a nazývala sa „Benátska“ podľa domu nazývaného „Benátky“. Ďalšie názvy:

* od konca 14. storočia – „V Jeruzaleme“ alebo „Jeruzalemská“
* od roku 1660 – „Horná Konviktská“
* od polovice 18. storočia – „Bartolomějská“.

Činnosť pražského telovýchovného spolku Sokol začala 1. marca 1862 v telocvični v Bartolomejskej ulici.

## Budovy, firmy a inštitúcie
* Kostol svätého Bartolomeja – Bartolomějská 
* Knižnica Národného filmového archívu – Bartolomějská 11

## Referencie

* 

## Literatúra
* 

## Iné projekty

Kategória:Ulice na Starom Meste (Praha)
Lovinobanská brázda

**Lovinobanská brázda** je geomorfologickou časťou Cinobanského predhoria, podcelku Revúckej vrchoviny. Zaberá západnú časť podcelku, v okolí obcí Divín a Lovinobaňa v severnej časti lučeneckého okresu.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Revúcka vrchovina]]* → *[[Cinobanské predhorie]]* → ***Lovinobanská brázda***
***

Územie Lovinobanskej brázdy sa nachádza v západnej časti Revúckej vrchoviny a rozdeľuje na dve časti podcelok Cinobanské predhorie. Rozkladá sa na hornom toku Krivánskeho potoka a v oblasti jeho prítokov, Budínskeho a Dobročského potoka. V strednej časti je vybudovaná vodná nádrž Ružiná a celá oblasť patrí do povodia rieky Ipeľ. Zo sídiel tu leží Divín, Lovinobaňa, Mýtna, Podrečany, Ružiná, Dobroč, Kotmanová a Píla.

Lovinobanskú brázdu obklopuje zo západu a východu materský podcelok, severozápadne nadväzuje pohorie Ostrôžky, severne susedí Sihlianska planina, podcelok Veporských vrchov, severovýchodne aj Málinské vrchy, podcelok Stolických vrchov. Údolie Krivánskeho potoka pokračuje južným smerom do Lučenskej kotliny, kde ležia Novohradské terasy a Poltárska pahorkatina.

## Chránené územia
Západný okraj Revúckej vrchoviny leží mimo veľkoplošných chránených území. Z maloplošných, osobitne chránených lokalít sa tu nachádza prírodná rezervácia Ružinské jelšiny a Príbrežie Ružinej. Na hornom toku Krivánskeho potoka (už mimo Lovinobanskej brázdy) je rovnomenná prírodná pamiatka.

## Turizmus
Okrajová časť Revúckej vrchoviny patrí medzi najatraktívnejšie oblasti regiónu. Predovšetkým okolie obcí Divín a Ružiná ponúka na pobreží vodnej nádrže Ružiná množstvo ubytovacích a rekreačných kapacít. V blízkosti sa nachádzajú aj ruiny Divínskeho hradu, ako aj kalvária s krížovou cestou pri obci Ružiná.

### Značené trasy
* po  červeno značenej trase z vrchu *Sedem chotárov* cez Divín, Mýtnu, Dobroč a Kotmanovú do lokality *Hrnčiarky*
* po  modro značenej trase:
** z Podrečian na *Sedem chotárov* ()
** z lokality *Hrnčiarky* cez Lovinobaňu a Divín na Javor ()
* po  zeleno značenej trase:
** z *ATC Ružiná* cez Ružinú do sedla *Žiar*
** z Lovinobane do *Sedla pod Hradným*
* po  žlto značenej trase:
** z Píly na *Divínske lazy*
** z Divína do Budinej
** z Dobroča na rázc. *Vrchdobroč*
** z *ATC Ružiná* na *Sedem chotárov* ()

## Referencie

## Pozri aj
* Cinobanské predhorie
* Revúcka vrchovina
* Geomorfologické členenie Slovenska

Kategória:Revúcka vrchovina
Kategória:Brázdy na Slovensku
Kategória:Geomorfologické časti na Slovensku
Fleischer

**Fleischer** môže byť:

* priezvisko:
** Antonín Fleischer (18501934), železničný lekár a významný český entomológ-koleopterológ
** Jozef Fleischer (18291877), uhorský lekár-gynekológ
Legendary (Skillet)

„**Legendary**“ je skladba americkej kresťansko-rockovej skupiny Skillet, ktorá bola vydaná 8. mája 2019 cez vydavateľstvo Atlantic Records ako singel z ich desiateho štúdiového albumu *[[Victorious (album, Skillet)|Victorious]]*, aby bola vyslaná do mainstream rockového rozhlasu. Dňa 7. mája 2019 mala premiéru v časopise *[[Billboard]]*, potom bola vydaná nasledujúci deň, keď bolo sprístupnené predobjednávanie albumu.

## Text
Fanúšikovská základňa skupiny Skillet sa skladá z kresťanov a mainstreamových milovníkov rocku. Napriek varovaniam, aby prestali hovoriť o svojej viere, si udržali dlhú kariéru, v ktorej sa neustále dostávali do horných oblastí rebríčkov. Táto skladba príde frontmanovi Johnovi Cooperovi ako spev o jeho odhodlaní, aby sa jeho život zrátal.

:*Never gonna keep me down*
:*Still the one who's standing now*
:*Destiny is calling me*
:*Go down in history*
:*Everyday I fight to be*
:*Legendary*

Frontman skupiny John Cooper povedal časopisu *[[Billboard]]*, že skupina vždy dala svoje hlavy nadol a tlačila sa dopredu, keď bola konfrontovaná s protivenstvom. „V zboroch je linka, ktorá hovorí: ‚Stále ten, kto teraz stojí‘, a to je to, čo cítim o skupine Skillet,“ vysvetlil. „Všetci ste povedali, že sa to nemôže stať a my všetci stále stojíme. To znamená ‚Legendary‘.“

Cooper dodal, že text je výzvou, aby vám záležalo na svojom živote. „Budeš mať vo svojom živote veľa ťažkých vecí,“ povedal. „Niekedy ťa dostane dole, ale potrebuješ, aby sa tvoj život zrátal. Si tu len tak dlho na zemi, ako každý deň bojuješ, aby si bol legendárny“.

## Obsadenie

* John Cooper – hlavné vokály, basgitara
* Jen Ledgerová – sprievodné vokály, bicie
* Korey Cooperová – gitara
* Seth Mosley – gitara

## Referencie

## Zdroj
* Skladba „Legendary“ na stránke Genius

Kategória:Piesne skupiny Skillet
Kategória:Single z 2019
Kategória:Piesne z 2019
Česko (rozlišovacia stránka)

**Česko** môže byť:
* krátky tvar názvu štátu Česká republika, pozri Česko
* vo vzťahu k obdobiu pred rokom 1993: územie (zhruba) zodpovedajúce územiu dnešnej Českej republiky, t.j. Čechy + Morava + české Sliezsko, synonymá: Čechy [v širšom zmysle], české krajiny, pozri pod Dejiny Česka
* zastarano (resp. historicky): Čechy (v užšom zmysle, t.j. bez Moravy a pod.), pozri Čechy

## Referencie
Ctime túto sviatosť slávnu

[náhľad|[Eucharistická adorácia]]
**Ctime túto sviatosť slávnu** alebo **Tantum ergo** je duchovná pieseň, modlitba a hymnus na oslavu Oltárnej sviatosti. Autorom pôvodného latinského znenia piesne z 13. storočia je scholastický kňaz, teológ a svätec Tomáš Akvinský.

Ak sa veriaci zúčastní verejného spevu tejto piesne na Štvrtok Svätého týždňa a na Sviatok Najsvätejšieho Kristovho Tela a Krvi a spĺňa obvyklé podmienky, môže získať plnomocné odpustky. Čiastočné odpustky možno získať kedykoľvek recitovaním tejto piesne pred Sviatosťou Oltárnou.

Pieseň bola v histórii viackrát hudobne prevedená, okrem iného napríklad Giovannim Palestrinom, Antonom Brucknerom, Gabrielom Fauré, či Franzom Schubertom.

V Jednotnom katolíckom spevníku je označená číslom 317.

## Latinský text

:*Tantum ergo Sacramentum*
:*Veneremur cernui:*
:*Et antiquum documentum*
:*Novo cedat ritui:*
:*Præstet fides supplementum*
:*Sensuum defectui.*

:*Genitori, Genitoque*
:*Laus et iubilatio,*
:*Salus, honor, virtus quoque*
:*Sit et benedictio:*
:*Procedenti ab utroque*
:*Compar sit laudatio.*
:*Amen.*
:
:Pokiaľ je pieseň spievaná na katolíckej bohoslužbe, spravidla po nej nasleduje požehnanie.
:***℣.''' Panem de cælis præstitisti eis'' (na sviatok Božieho Tela a krvi a počas celého [[Veľkonočné obdobie|veľkonočného]] obdobia sa pridá Alleluia)
:***℟.** Omne delectamentum in se habentem'' (na sviatok Božieho Tela a krvi a počas celého [[Veľkonočné obdobie|veľkonočného]] obdobia sa pridá Alleluia)
:***℣.*' Oremus: Deus, qui nobis sub sacramento mirabili, passionis tuæ memoriam reliquisti: tribue, quæsumus, ita nos corporis et sanguinis tui sacra mysteria venerari, ut redemptionis tuæ fructum in nobis iugiter sentiamus. Qui vivis et regnas in sæcula sæculorum.*
:***℟.** Amen.*



== Slovenský text ==

=== Nový preklad (JKS) ===

: Ctime túto Sviatosť slávnu,
: zbožne skloňme kolená,
: bohoslužbu starodávnu
: nahraď nová, vznešená;
: pomôž zmyslom, ktoré slabnú,
: viera s láskou spojená

:[[Boh Otec|Otcu]], [[Ježiš Kristus|Synu]] jedinému
: chvála buď a plesanie,
: sláva, moc a česť ich menu,
: tak aj dobrorečenie;
: od obidvoch [[Duch Svätý|Poslanému]]
: rovnaké buď uctenie.
:Amen.
:
:*'℣.** Z neba si im dal chlieb.
:**℟.** Ktorý má v sebe všetku [[slasť]].
:**℣.** Modlime sa. Bože, vo vznešenej Oltárnej sviatosti zanechal si nám pamiatku svojho umučenia a zmŕtvychvstania; prosíme ťa, pomáhaj nám uctievať tajomstvo tvojho tela a krvi s takou vierou a láskou, aby sme vždy pociťovali účinky tvojho vykupiteľského diela. Lebo ty žiješ a kraľuješ na veky vekov.
:**℟.''' Amen.
:

### Starší preklad
V starších spevníkoch, či iných modlitebných knihách sa možno stretnúť aj so staršou verziou piesne.

:Prevelebnej tu Sviatosti vzdajme úctu poklonu,
:ustúp, obrad minulosti, novému včul zákonu,
:zmyslov nedostatočnosti, viera, vezmi záclonu.

:Otcu, Synu premilému buď česť a velebenie,
:chvála, vďaka, sláva jemu, buď i dobrorečenie;
:od obidvoch poslanému rovnako buď uctenie.

## Referencie


## Pozri aj
* Eucharistická adorácia

Kategória:Kresťanské modlitby
Kategória:Kresťanské hymny
Kategória:Jednotný katolícky spevník
Kategória:Eucharistia
Benediktská

**Benediktská ulica** na Starom Meste v Prahe spája ulice Rybná a Dlouhá. Patrí medzi najstaršie v Prahe, podobne ako Anenská, Havelská, Melantrichova atď.

## História a názvy
Pôvodný názov ulice je „Za masnými krámy“ podľa obchodov mäsiarov, ktorí sídlili v neďalekej Masnej ulici. Súčasný názov ulica dostala v roku 1792, kedy bol zbúraný Kostol svätého Benedikta postavený v 12. storočí a zostal po ňom len názov ulice.

## Budovy, firmy a inštitúcie
* Old Prague hostel – Benediktská 2
* predaj šperkov – Benediktská 5
* agentúra Velryba – Benediktská 8
* Restaurant u Benedikta – Benediktská 11
* kaviareň Café Bambus – Benediktská 12, Revoluční 5

## Referencie

* 

## Literatúra
* 

## Iné projekty

Kategória:Ulice na Starom Meste (Praha)
14. tankový prápor

**14. tankový prápor** je prápor 2. mechanizovanej brigády Pozemných síl Slovenskej republiky.

Prápor vznikol z tankovej roty 21. mechanizovaného práporu. Bojovú zástavu prebral po svojom zrušenom predchodcovi. Znovuvytvorený bol k 1. júnu 2019, sídli v Trebišove. Veliteľom je od 1. marca 2022 pplk. Ľubomír Mizerák.

Prápor disponuje 30 tankmi sovietskej konštrukcie, vyrobené na Slovensku v ZŤS Martin T-72M1 a 15 nemeckými tankmi Leopard 2A4.

## Dejiny
Dejiny práporu začali založením 14. pešieho pluku 12. júna 1945 ako súčasti košickej 10. pešej divízie. Pluk bol dislokovaný v Levoči, Nitre a Spišskej Novej Vsi a skladal sa hlavne z príslušníkov 1. čs. armádneho zboru v ZSSR ako aj bývalých partizánov. Bojoval proti tzv. Banderovcom a pomáhal obyvateľom východného Slovenska. V roku 1990 bol premenovaný na 55. mechanizovaný pluk, k 1. októbru 1995 na 21. mechanizovanú brigádu. 1. októbra 2000 vznikol v Trebišove tankový prápor podriadený 1. mechanizovanej brigáde (teraz 2. mb), ktorá vznikla 1. apríla 2000 v Prešove. Od 1. júla 2009 bola z práporu vzniknutá rota prevelná do podriadenosti 21. zmiešaného mechanizovaného práporu.

Po presunutom termíne (kvôli COVID-19) z júla 2020 sa k 1. októbru prápor rozšíril o 3. tankovú rotu. Veliteľstvo a štáb a rota bojovej podpory boli reorganizované na vyšší počet vojakov a zamestnancov. Celkovo prápor získal 120 profesionálnych vojakov a 5 zamestnancov.

Dňa 1. apríla 2022 bol 14. tankovému práporu priznaný nový znak na základe nariadenia ministra obrany SR.

Roku 2023 sa prápor rozšíril o 4. tankovú rotu vybavenú novozavedenými tankmi Leopard 2A4.

### Velitelia
* od 2019 pplk. Ing. Ľubomír Bodnár
* od 2022 pplk. Ľubomír Mizerák

## Referencie

## Externé odkazy
* 14. tankový prápor

Kategória:2. mechanizovaná brigáda
Kategória:Slovenské vojenské jednotky
Kategória:Prápory
Kategória:Organizácie založené v 2019
Kategória:Organizácie založené v 2000
Kategória:Tankové jednotky
Time for prints

[náhľad|[Modelka, ilustračný obrázok]]
**Time for prints (TFP)**, v preklade „čas za fotografie“, je forma spolupráce fotografa a modelky resp. modela na fotení, pri ktorej nie sú žiadnej strane účtované peniaze a obe strany môžu výsledné fotografie použiť na svoju prezentáciu. 

Tento termín sa používa s rôznymi kombináciami: **Time/Trade/Test For Prints/Portfolio/Pictures**, poprípade s koncovkou **CD**, často skracované na **TFP** resp. **TFPCD** či **TFP/CD**. Doslovný preklad je *čas za fotografie.* Pridanie skratky *CD* znamená len to, že výsledok bude predaný druhej strane na kompaktnom nosiči, inak môžu byť predané aj inými formami. To ako sa výsledné fotky dostanú k druhej strane je zvykom dohodnúť si pred fotením, písomne alebo slovne, rovnako ako prípadné iné náklady, ktoré do TFP nebudú patriť a bude si ich musieť jedna zo strán finančne uhradiť.

Od TFP by sa nemalo očakávať:

* peniaze (okrem potrebných nákladov na fotografovanie, napr. doprava)
* povýšenecké správanie sa fotografa k modelkeTFP je o prístupe rovného s rovným
* apriori druhoradú kvalitu výsledných sníkovTFP nie je o odbytí výslednej kvality
* voľné poňatie či výklad dohodyštandardom býva písaná zmluva, ktorá aspoň v odrážkach ale jasne zhŕňa práva a povinnosti zúčastnených strán
* nelimitované práva na používanie fotografií zo strany fotografanajmä pri aktoch by malo byť špecifikované, akým spôsobom sa môže fotografia použiť. Fotografovi väčšinou zostáva autorské právo na fotografiu, ale model/ka by mal/a mať v zmysle zákona určité slovo, čo sa týka spôsobu použitia. 
* nelimitované množstvo fotokópií pre modela/kuvytváranie fotokópií nie je lacné a výťažkom spolupráce by mal byť rozumný počet fotiek reprezentatívnej kvality.

## Zdroj

Kategória:Fotografia
Kategória:Modelky
Kategória:Zmluvy
Peter Babiar

Generálporučík Ing. **Peter Babiar** (* 4. február 1963 Stará Ľubovňa) je slovenský generál.

## Životopis
Od októbra 2018 bol náčelník Štábu strategického plánovania Generálneho štábu, od 1. mája 2022 pôsobí ako zástupca náčelníka Generálneho štábu OS SR - náčelník štábu. O zmene ministerstvo informovalo 28. apríla 2022, kedy sa uskutočnilo slávnostné prebratie funkcie.

28. mája 2019 ho prezident Andrej Kiska vymenoval do prvej generálskej hodnosti, brigádny generál. Do hodnosti generálmajor ho povýšila prezidentka Zuzana Čaputová 4. mája 2022. 13. decembra 2024 ho do hodnosti generálporučík povýšil prezident Peter Pellegrini.

## Iné projekty

## Referencie

Kategória:Slovenskí generáli
Kategória:Príslušníci Ozbrojených síl Slovenskej republiky